Σόγχουα

Ο ποταμός Σόγχουα ή Σάνγκουα (Ρωσικά: Сунгари) είναι ένας από τους κύριους ποταμούς της Κίνας και ο μεγαλύτερος παραπόταμος του Αμούρ. Ο ποταμός κάνει μια διαδρομή 1.897 περίπου χλμ. (τα οποία ισοδυναμούν με 1.179 μίλια) ξεκινώντας από τα Όρη Τσανγκμπάι στα σύνορα της Κίνας με τη Βόρεια Κορέα διασχίζοντας τις βορειοανατολικές επαρχίες Γιλίν και Χεϊλονγκτσιάνγκ της Κίνας.

Ο ποταμός τροφοδοτεί μια έκταση 557.180 τετραγωνικών χλμ (η αντίστοιχη έκταση σε τετραγγωνικά μίλια είναι 215.130). National Conditions: Main Rivers accessed October 21, 2010.

Το ακραία επίπεδο έδαφος της βορειοανατολικής πεδιάδας της Κίνας έχει κάνει το ποτάμι να ελίσσεται με την πάροδο του χρόνου, γεμίζοντας την πλατιά πεδιάδα με βοτσαλωτές λίμνες, οι οποίες αποτελούν απομεινάρια των προηγούμενων μονοπατιών του ποταμού.

 Γεωγραφία 
Ο ποταμός Σόγχουα βρίσκεται στα νότια της Λίμνης του Παραδείσου, κοντά στα σύνορα της Κίνας με τη Βόρεια Κορέα.

Από εκεί ρέει προς τα βόρεια, μέχρι να διακοπεί από τα υδροηλεκτρικά φράγματα του Μπαϊσάν, του Χονγκσί και του Φενγκμάν. Το φράγμα του Φενγκμάν σχηματίζει μια λίμνη η οποία εκτείνεται για 62 χιλιόμετρα (ή 39 μίλια). Κάτω από το φράγμα, ο Δεύτερος Σόγχουα ρέει προς τα βόρεια μέσω της επαρχίας Γιλίν, στη συνέχεια στρέφεται προς τα βορειοδυτικά μέχρι να ενωθεί με τον μεγαλύτερο παραπόταμό του, τον Νεν, κοντά στην πόλη Νταάν, όπου κατεξοχήν βρίσκεται ο ποταμός Σόγχουα. 

Ο Σόγχουα στρέφεται προς τα ανατολικά διασχίζοντας την πόλη Χαρπίν, και στη συνέχεια, ενώνεται στα νότια με τον ποταμό Άσι, και αρχότερα με 
μικρογραφία|Η θέση του ποταμού Σόγχουα στον χάρτη της Κίνας
τον ποταμό Χουλάν στον Βορρά.

Το 2007, κατασκευάστηκε ένα νέο φράγμα κοντά στην κομητεία Μπαγιάν (σε απόσταση 50 χλμ βορειοανατολικά του της πόλης Χαρπίν), δημιουργώντας τη δεξαμενή Νταντιγκσάν,  η οποία πήρε το όνομά της από τη γραφική περιοχή στη νότια όχθη του ποταμού (Κινέζικα: 大頂山, Πινγίν: dàdǐngshān, με τη σημασία "Μέγα Στεγασμένο Όρος").

Ο ποταμός συνεχίζει την πορεία του προς τα εμπρός περνώντας μέσα από την πόλη Γιαμούζι και νότια της οροσειράς Μικρό Σινγκάν, για να ενωθεί τελικά με τον ποταμό Αμούρ στο ύψος της πόλης Τονγκγιάνγκ της επαρχίας Χεϊλονγκτσιάνγκ.

Ο ποταμός είναι παγωμένος από τα τέλη Νοεμβρίου μέχρι τον Μάρτιο. Έχει το υψηλότερο επίπεδο ροής του όταν λιώνει το χιόνι του βουνού κατά τη διάρκεια της άνοιξης. Ο ποταμός είναι πλωτός με μεσαίου μεγέθους πλοία μέχρι το Χαρμπίν. Τα μικρότερα σκάφη μπορούν να περιηγηθούν στο Σόγχουα μέχρι τη Γιλίν και στον ποταμό Νεν μέχρι την Κικιχάρ.

Οι πόλεις οι οποίες βρίσκονται κατά μήκος του ποταμού είναι οι εξής:

 Γιλίν
 Χαρμπίν
 Γιαμούζι

 Ιστορία 
αριστερά|μικρογραφία| Πωλητές στον παγωμένο ποταμό Σόγχουα
Τον Νοέμβριο του 2005, ο ποταμός Σόγχουα μολύνθηκε με βενζόλιο, με αποτέλεσμα να διακοπεί η παροχή νερού στην πόλη της Χαρπίν. Η διαρροή εκτεινόταν σε απόσταση 80 χλμ (ή 50 μιλίων) και τελικά έφτασε στον ποταμό Αμούρ (στην επαρχία Χεϊλονγκτσιάνγκ) στα σύνορα της Κίνας με τη Ρωσία.  Στις 28 Ιουλίου του 2010, πολλές χιλιάδες βαρέλια από δύο χημικά εργοστάσια στην πόλη Γιλίν της Κίνας παρασύρθηκαν από πλημμύρες. Μερικά από αυτά περιείχαν 170 κιλά (370 λίβρες) εκρηκτικών υλών όπως τριμεθυλοσιλυλοχλωρίδιο και εξαμεθυλοδισιλοξάνιο. Khabarovsk Region prevents poisoned Sungari water from reaching Amur, Jul 30, 2010, Moscow Time  Το 2016, το τμήμα κοντά στην πόλη Jilin επλήγη από μια μικρή πλημμύρα.

 Παραπομπές 

 Εξωτερικοί σύνδεσμοι 

Κατηγορία:Κίνα
Κατηγορία:Ποταμοί